# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/19-03/05

URBROJ: 2137-33-01-19-2

Sokolovac, 11.12.2019.

*Z A P I S N I K*

sa ***2. sjednice Vijeća roditelja*** Osnovne škole Sokolovac održane dana 11. prosinca 2019. godine u 16,30 sati u prostoriji škole, učionica prirode, biologije i kemije.

Sjednicu Vijeća roditelja je sazvala i sjednici predsjedava predsjednica Vijeća roditelja Nataša Horvat( dalje u tekstu: Predsjedavateljica sjednice).

Sjednici prisustvuje 11 članova Vijeća roditelja:

Izidora Pajnić, predstavnica 1.r., Anita Žerjav, predstavnica 3.r., Dragica Toplak, predstavnica 4.r, Valentina Miklošić, predstavnica 5.r, ( zamjena Anita Lapaš), Slađana Vincek, predstavnica 6.r, Mirela Knežević, predstavnica 7.a r, Nataša Horvat, predstavnica 8.b r. Valerija Frankol, predstavnica PŠ Srijem, Milan Podravac, predstavnik PŠ Velika Mučna, Biljana Ban, predstavnica PŠ Velika Mučna, Ruža Šebrek, predstavnica PŠ Veliki Botinovac.

Sjednici nisu prisustvovali: Biljana Novosel Gvozden, predstavnica 2.r., Sanja Savić, predstavnica 7.b r, Iva Miličević, predstavnica 8.a razreda, Duška Cvrtila, predstavnica PŠ Velika Mučna, Martina Križek, predstavnica PŠ Mala Mučna i Renata Matučec, predstavnica PŠ Srijem.

Predsjedavateljica sjednice konstatira da sjednici prisustvuje potrebna većina članova, prisutno je 11 od 17 članova izabranih u Vijeće roditelja za školsku godinu 2019./2020.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 1. sjednice Vijeća roditelja od 03.10.2019.;
2. Izvješće o radu škole i provedenim aktivnostima tijekom prvog polugodišta;
3. Rasprava i donošenje Odluke o izmjenama i dopunama Pravilnika o kućnom redu;
4. Plan nadoknade nastavnih dana izgubljenih štrajkom učitelja;
5. Ostala aktualna pitanja;
6. Razno

ZAPISNIČAR : PREDSJEDNICA VIJEĆA RODITELJA:

Marijana Razman Nataša Horvat

Budući da nije bilo drugih prijedloga ni primjedbi Predsjedavateljica sjednice

daje na usvajanje predloženi dnevni red, članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Usvajanje zapisnika s 1. sjednice Vijeća roditelja od 03.10.2019. Predsjedavateljica sjednice kaže da su zapisnik s prethodne sjednice primili u sazivu sjednice elektronskim putem, pita ima li primjedbi i da li su ga svi pročitali.

Zapisnik je jednoglasno usvojen.

**Točka 2.**

Pod točkom 2. Izvješće o radu škole i provedenim aktivnostima tijekom prvog polugodišta;

Predsjedavateljica sjednice daje riječ ravnatelju koji informira prisutne o svim događajima i provedenim aktivnostima u prvom polugodištu školske godine 2019./2020. vezano uz nastavu i izvannastavne aktivnosti.

Ravnatelj je nabrojio aktivnosti koje su održane u proteklom razdoblju, izvanučioničke nastave: posjet učenika PŠ Srijem COOR Podravskom suncu, jednodnevne terenske nastave učenika razredne nastave u Križevce i Đurđevac i učenika predmetne nastave na Sjeverni Velebit. Učenici osvojili 3 mjesto na međuopćinskom natjecanju kros koje je održano u Križevcima. Održano je predavanje pod nazivom Promicanju istine o domovinskom ratu, obilježen je Dan kruha, Dan kravate. Održana je akcija sakupljanja starog papira i baterija. Polaznici predškole su posjetili stomatologinju.

Školska shema se provodi od 15.10. u matičnoj školi i područnim školama.

Školu je posjetila sanitarna inspektorica, nalaz je uredan.

Ravnatelj i pedagog su krenuli učiteljima na uvid nastave po principu kolegijalnog opažanja nastave po prijedlogu Tima za kvalitetu.

Učenici osmog razreda u petak će posjetiti 22. Obrtnički i gospodarski sajam koji se održava u Križevcima.

Održana je izvanredna sjednica Učiteljskog vijeća na kojoj je održan svjetodavni posjet u sklopu projekta Škola za život.

Ravnatelju obrazlaže prisutnima da je Škola preuzela od Koprivničko-križevačke županije osam prijenosnih računala i 3 projektora čijom podjelom će svi učitelji zaposleni na neodređeno vrijeme imati službena računala.

Tijekom prosinca i siječnja škola će dobiti još opreme u sklopu Škole za život: laptope za potrebe nastave i tablete za učenike prvog, petog, sedmog i osmog razreda. Plan je da svaka učionica bude opremljena laptopom, projektorom, zvučnicima. Program predškole po najavama od jeseni se seli u prostore vrtića.

Sve informacije o aktivnostima i događajima se redovito objavljuju na internet stranici škole.

**Točka 3.**

Pod točkom 3. Rasprava i donošenje Odluke o izmjenama i dopunama Pravilnika o kućnom redu Predsjedavateljica sjednice daje riječ ravnatelju koji obrazlaže da je u sklopu razvojnog plana odlučeno da pristupi izmjenama kućnog reda jer su učitelji uočili pojedine postupke učenika koje bi trebalo poboljšati i promijeniti, npr. dolaze u školu u majicama s neprimjerenim fotografijama koje mogu vrijeđati druge učenike, provode cijeli dan u opremi za nastavu tjelesne i zdravstvene kulture i sl.

ZAPISNIČAR : PREDSJEDNICA VIJEĆA RODITELJA:

Marijana Razman Nataša Horvat

Predlaže se slijedeća izmjena i dopuna kućnog reda

„Učenici za vrijeme boravka Školi

* kulturno se ponašaju prema učenicima, učiteljima, djelatnicima škole, roditeljima i drugim osobama koje dolaze u Školu,
* čuvaju i paze prostorije, svoju i tuđu imovinu i imovinu Škole
* u koševe za smeće u učionicama, hodnicima i sanitarnim prostorima bacaju smeće, žvakaće gume i sl.
* stari papir, vrećice, plastičnu ambalažu, boce, baterije odlažu u za to predviđene i označene kutije u učionicama i hodnicima Škole
* ne smiju unositi i konzumirati cigarete, alkohol i narkotična sredstva
* ne smiju unositi oružje ili druga sredstva, opremu i uređaje koji mogu izazvati požar ili eksplozije
* ne smiju unositi tiskovine nepoćudnog sadržaja
* ne smiju igrati igre na sreću i kartaške igre osim igara s kartama u svrhu obrazovanja u dogovoru s učiteljem
* odjevne predmete i ostale stvari ostavljaju na mjestima određenima za tu namjenu
* učenici pri ulasku u školu obuvaju čistu obuću namijenjenu korištenju u školskim prostorijama, a obuću u kojoj su došli ostavljaju ispod klupa koje se nalaze ispod vješalica pored učionica
* prije početka nastavnog sata pripremaju se za rad
* tijekom nastave pažljivo i aktivno sudjeluju u aktivnostima
* dizanjem ruku javljaju se da nešto žele reći
* učenici putnici trebaju se kulturno i primjereno ponašati u školskom autobusu i na autobusnom stajalištu.
* učenicima je zabranjeno fotografiranje ili snimanje drugih učenika, radnika i prostorija Škole tijekom boravka u Školi te njihovo objavljivanje u bilo kojem obliku bez prethodnog pisanog odobrenja ravnatelja.
* tijekom dozvoljenog korištenja računala i mrežnih resursa škole (lokalne mreže i interneta) učenicima nije dozvoljeno slati poruke nepoćudnog sadržaja, komunicirati chatom s drugim osobama na način neprimjeren dobi učenika, koristiti društvene

ZAPISNIČAR : PREDSJEDNICA VIJEĆA RODITELJA:

Marijana Razman Nataša Horvat

mreže (Facebook, Twitter, Instagram i sl.), pregledavati usluge i sadržaje neprimjerene njihovom uzrastu. „

Dodao bi se potpuno novi članak „ Učenici su uredno i primjereno odjeveni, bez dekoltiranih majica, majica na bretele i majica bez rukava ili kratkih majica koje otkrivaju trbuh, bez izrezanih hlača, kratkih hlača i suknji iznad visine koljena, bez neprimjerenih natpisa na majicama, bez šminke, lakiranih noktiju i piercinga. Pokrivala za glavu (kapuljača, kapa) ne nose se u zatvorenom prostoru.

Učenici ne nose opremu za nastavu Tjelesne i zdravstvene kulture izvan nastave tog predmeta.

Oprema za Tjelesnu i zdravstvenu kulturu uključuje sljedeće:

* za učenike- bijela majica sa ili bez natpisa, kratki dres, čarape, niske tenisice za igralište i niske tenisice za dvoranu. Trenirka iznimno, samo uz dopuštenje učitelja.
* za učenice - bijela majica sa ili bez natpisa, kratki dres ili kratke tajice, čarape, niske tenisice za igralište i niske tenisice za dvoranu. Trenirka iznimno, samo uz dopuštenje učitelja.
* za učitelja - majica, trenirka, čarape, tenisice ili gimnastičke papuče - gornji dio trenirke nije obavezan, trenirka može biti i skraćena (ispod koljena, ispod lakta).“

Dodao bi se i novi članak „Učitelji su uredno i primjereno odjeveni, bez dekoltiranih majica, majica na bretele i majica bez rukava ili kratkih majica koje otkrivaju trbuh, bez izrezanih hlača, kratkih hlača i suknji iznad visine koljena, bez neprimjerenih natpisa na majicama. Za školu nisu primjerene japanke i natikače.“

Otvara se rasprava, predsjednica Vijeća roditelja predlaže da se unese da natpisi na majicama ne smiju imati obilježja vrijeđanja po nacionalnoj, vjerskoj i drugim osnovama.

Članovi Vijeća roditelja jednoglasno su prihvatili predloženi prijedlog izmjena i dopuna Pravilnika o kućnom redu koji može ići u daljnju proceduru donošenja.

**Točka 4.**

Pod točkom 4. Plan nadoknade nastavnih dana izgubljenih štrajkom učitelja Predsjedavateljica sjednice daje riječ ravnatelju koji obrazlaže da je zbog štrajka učitelja u listopadu, studenom i prosincu 2019. godine došlo do gubitka nastavnih dana, izgubljeno je 16 dana, nadoknada treba za 15 dana.

Na razini Koprivničko-križevačke županije u školama čiji je osnivač predlaže se produženje trajanja nastavne godine do 26. lipnja 2020. godine i promjena trajanja zimskog i proljetnog odmora učenika na način da bi zimski odmor trajao do 6. Siječnja 2020. , a proljetni odmor do 13. travnja 2020. za što je potrebna suglasnost Ministarstva znanosti i obrazovanja ili bi se dani nadoknađivali subotom s tim da mora biti petodnevni radni tjedan.

ZAPISNIČAR : PREDSJEDNICA VIJEĆA RODITELJA:

Marijana Razman Nataša Horvat

Otvara se rasprava, roditelji navode problem učenika koji slave Božić po julijanskom kalendaru koji je 7. siječnja, ravnatelj odgovara da će to svaki roditelj dogovoriti s razrednikom. Područna škola Mala Mučna ima dva dana manje za odradit kao i Područna škola Veliki Botinovac jedan dan jer tada nije bilo štrajka.

**Točka 5.**

Pod točkom 5. Ostala aktualna pitanja Predsjedavateljica sjednice daje riječ ravnatelju koji obrazlaže da je dogovoreno cijepljenje učenika protiv HPV-a, učenici osmih razreda idu na dvodnevnu terensku nastavu u Vukovar 17. i 18. prosinca, planirani su sastanci Povjerenstava za izvanučioničke nastave. U slučaju snježnog nevremena komunikacija s roditeljima je dogovorena kao i prethodnih godina.

**Točka 6.**

Pod točkom 6. Razno nema daljnjih pitanja.

Budući da nije bilo pitanja ni rasprave, sjednica je završena u 17.33 sati.

ZAPISNIČAR : PREDSJEDNICA VIJEĆA RODITELJA:

Marijana Razman Nataša Horvat